runetrust/blame-folketinget-dk huggingface dataset:
Ester Larsen (V), 2001-03-29:
Men hvorfor er det så forfærdeligt for regeringen, hvis kommunerne gør noget for de udsatte borgere, mens vi venter på, at sundhedsministeren opfylder sine mange løfter, og hvor er tilliden til kommunerne egentlig henne, når man ikke tror, at de kan forvalte en sådan nødbremsemulighed ansvarligt?
Connie Hedegaard (KF), 2005-11-09:
Repræsentanterne fra Rusland og Tyskland blev derfor anmodet om til næste møde i Helcom, og det finder sted den 12.-13. december, at komme med yderligere oplysninger om, hvordan de to lande vil håndtere undersøgelse og vurdering af de miljømæssige konsekvenser af den foreslåede gasledning i Østersøen i henhold til de relevante Helcom-rekommendationer og Espookonventionen.
Thomas Jensen (S), 2010-11-10:
Det er skatteministeren, der i sine pressemeddelelser sidder og deler folk op, og når man så kommer her og gerne vil problematisere det og prøver at få skatteministeren til at præcisere det, så får man en spand et eller andet lige i hovedet, som får det til at lyde, som om det er Socialdemokraterne og mig som boligordfører her i dag, der står og deler mennesker op.
Torsten Gejl (ALT), 2021-05-04:
Det er ikke, fordi handicaporganisationerne ikke gør et fantastisk stykke arbejde, det er ikke, fordi de ikke skal fortsætte med at være tæt på lovprocessen, jeg mener bare, at vi skal beholde en nær kontakt til den bevægelse af mennesker, som er repræsenteret gennem #enmillionstemmer.
Hans Andersen (V), 2007-05-23:
Bl.a. kan man gøre det ved, som jeg også har nævnt, at give vores ledere på hele ældreområdet en bedre uddannelse, så de formår at skabe en arbejdsplads, hvor medarbejderne synes, det er interessant at være, og hvor man i og for sig føler, at man kan give noget, når man er på arbejde.
Karin Nødgaard (DF), 2008-12-11:
Resultatet fra Fyn sender et signal om, at der må være en del foreninger, der ikke kender til lovkravet, og forhåbentlig er det almindelig uvidenhed, der gør sig gældende, og ikke en bevidst handling, der går ud på at undlade at indhente oplysninger, så attesterne kan udstedes.
Steen Gade (SF), 2010-06-02:
Ja, og en af de ting, der sådan set gjorde, at jeg besluttede at sige lidt om det her, er jo, at statsministeren sagde i sin tale, at han beklager, at oppositionen ikke har villet tage medansvar for Danmarks indsats i den tredje verden, og er der noget, vi vil tage medansvar for, så er det faktisk indsatsen i den tredje verden.
Kristian Thulesen Dahl (DF), 2020-06-02:
Altså, når vi taler om et afrikansk kontinent, der går fra nuværende 1,2 milliarder mennesker til forventelig 2,4 milliarder i 2050, et Mellemøsten, der jo vokser, folk, der vil søge væk, og flere og flere, der måske også får muligheden økonomisk for at prøve at søge væk, er der ikke noget som helst, der tyder på, at presset på Europa og for den sags skyld så Danmarks grænser bliver mindre i fremtiden.
Erling Bonnesen (V), 2010-04-27:
Vi går ind for den personlige frihed, og vi ønsker at støtte så godt som muligt op om de ældre, når de kommer i nogle situationer, hvor de ikke længere kan tage fuldt vare på sig selv og har behov for hjælp, og det går tilsyneladende meget godt, når man spørger de ældre selv.
Martin Henriksen (DF), 2013-04-03:
Vi skal altså ikke så langt væk fra, hvor den her stormoské skal opføres, så kan vi se, at der er ved at blive opført en stormoské, som er finansieret af det iranske præstestyre, som hænger folk, hvis de er homoseksuelle osv. Så siger ministeren, at vi kan forhindre det, hvis der bliver stillet nogle bestemte betingelser for donationerne.
Jørn Dohrmann (DF), 2003-05-12:
Med dette forslag opfordrer man direkte til at lave store herregårde, for når de små planteavlere med 31 ha skal lave en stor og omfattende VVM-redegørelse, som måske koster op til 25.000 kr. plus et årligt gebyr, så vælger mange sandsynligvis at sælge, fordi omkostningerne bliver for høje.
Søren Egge Rasmussen (EL), 2017-01-25:
Jeg vil godt sige til ministeren, at der findes kilder, som siger, at afbrænding af biomasse er CO2-neutralt, men hvis skovene ikke vokser op, lige så hurtigt som vi brænder dem af i vores ovne, er det jo en forøget CO2-udledning, vi når frem til.
Thor Möger Pedersen (SF), 2011-10-12:
Jeg synes, at jeg meget klart her i dag har redegjort for regeringens politik i forhold til den finansielle sektor, nemlig at vi vil gå forrest i kampen i EU for at indføre en global beskatning af transaktioner, og at vi også vil arbejde hårdt for at øge den internationale regulering af finanssektoren.
Ester Larsen (V), 2003-03-20:
Jeg vil spørge fru Louise Frevert, om fru Louise Frevert er bekendt med, at tidligere undervisningsminister Margrethe Vestager i et svar til Folketinget har skrevet: »Undervisningsministeriet har ikke kendskab til videnskabelige undersøgelser, der viser, at modersmålsundervisningen er mere fremmende for danskindlæringen end en tilsvarende tidlig indsats i dansk.«
Kim Edberg Andersen (DD), 2024-05-22:
Det er noget, hvor vi bare bliver nødt til at sige, at det bliver et paradigmeskifte på den måde, at hvis vi tror, at vi kan lave en normal lovbehandling herinde på 60 dage, hvor 179 mennesker skal sidde og fortælle hinanden historier om, hvordan kunstig intelligens har påvirket noget, så er virkeligheden den, at når vi er færdige med lovbehandlingen, kan vi starte med den næste, for så hurtigt har det udviklet sig.
Jesper Petersen (S), 2016-01-13:
Men hvis det så er, at man primært egentlig har flyttet nogle fra opgaver i forskellige områder nær grænsen til at foretage grænsekontrol, hvad er det så for nogle opgaver, man hidtil med de her lidt færre end 200 har foretaget, som man ikke foretager nu, hvor de i stedet for står på grænsen – jeg har selv prøvet det – og vifter folk ind eller kontrollerer dem, der skal kontrolleres?
Christoffer Aagaard Melson (V), 2025-12-12:
Der kan man så sige, at vi i den her sag stoler på, at myndighederne – politiet, skattevæsenet, dem, der sidder med det her til daglig – har lige så meget indsigt i det, som Karina Lorentzen Dehnhardt har, og hvis det skulle vise sig, at de ikke har det, må vi tage det ad notam, og så må vi jo prøve at opdatere reglerne.
Frank Jensen (S), 1998-06-16:
Det, der vil komme ud af at formulere den forpligtelse ind i en paragraf - og ikke, som det er formuleret i betænkningen i øvrigt fra det store flertal, at den forpligtelse påhviler Danmark, og at det også påhviler de centrale myndigheder at gøre amterne opmærksom på, at den regel har Danmark forpligtet sig på - ja, det er, at Amtsrådsforeningen ved næste forhandling med finansministeren og indenrigsministeren kan læne sig tilbage og sige, at den samlede udbygning inden for børne- og ungdomspsykiatriområdet har staten påtaget sig de økonomiske forpligtelser over for. Som det fremgår af den aftale, som regeringen har i dag med Amtsrådsforeningen, er målet, at der i år 2005 skal være et børne- og ungdomspsykiatrisk behandlingstilbud i samtlige amter.
Anders Fogh Rasmussen (V), 2005-11-02:
Det vil jeg ikke sige at hr. Holger K. Nielsen gør, altså, det vil jeg ikke sige; jeg siger bare: Man skal passe meget på med, hvordan man formulerer det her, for det kommer meget nemt til at tage sig ud, som om hr. Holger K. Nielsen er mindre kritisk over for terroristerne, end hr. Holger K. Nielsen er over for koalitionen, som faktisk prøver at forsvare irakerne og bygge landet op og sikre gennemførelsen af demokrati.
Pernille Blach Hansen (S), 2003-01-15:
Netop den omtalte direktør, Steen Gade, er jo i hvert fald her i Folketinget kendt for bestemt ikke at lægge låg på debatter og begrænse oplysninger, og derfor vil jeg gerne bede ministeren om at være meget præcis i svaret på det, jeg spurgte om: Har ministeren selv været involveret i debatten om, hvorvidt Miljøstyrelsens embedsmænd skulle udtale sig yderligere i denne debat?
Mette Frederiksen (S), 2003-05-28:
Hvis danskerne er enige med os i, at når vi bruger så relativt megen tid på at se fjernsyn, som vi gør, altså knap 3 timer om dagen, skal der også være et ordentligt udbud og et ordentligt tilbud, og hvis vi vil have ordentligt tv i de knap 3 timer af døgnet, vi ser fjernsyn, koster det selvfølgelig nogle penge.
Knud Erik Kirkegaard (KF), 2000-04-14:
Den normalt så indsigtsfulde hr. Aage Frandsen har ikke studeret regeringens indsats i begyndelsen af 1990'erne, for hvis han havde gjort det, ville han ikke have udtalt sig, som han gjorde. Der blev nedsat et tværministerielt udvalg i begyndelsen af 1990'erne under ledelse af departementschef Hassenkam, netop for at samordne vilkårene i erhvervsuddannelsessystemet og AMU.
Svend Heiselberg (V), 2004-10-27:
Første strækning af Frederikssundmotorvejen mellem Ring 3 og 4 blev anlagt i 1976 og 1978, og i 1987 og 1989 blev der på foranledning af de berørte kommuner og amter gennemført en undersøgelse af, hvorledes trafikbetjeningen i Frederikssundsfingeren kunne forbedres.
Carl Valentin (SF), 2022-04-27:
Til det mere substantielle i det forslag, der ligger her, vil jeg sige, at vi jo tidligere har diskuteret det, og SF er i dag, som vi var dengang, åbne over for den del af forslaget, der handler om de 5 år, hvis og såfremt det kan lade sig gøre inden for Danmarks internationale forpligtelser, men delen om 9 år handler jo om, at de pågældende ofte har så stærk en tilknytning, at det kan være svært at garantere folks menneskerettigheder.
Aaja Chemnitz Larsen (IA), 2018-05-25:
Og jeg synes, det er vigtigt, at man ikke ignorerer den faglige arbejdsgruppe, som sådan set er nedsat, og som er kommet med deres anbefalinger lige inden valget, og som udtrykker en bekymring, som jeg synes man er nødt til at forholde sig til, hvis det er, at engelsk skal være det første fremmedsprog i stedet for dansk.
Hans Christian Schmidt (V), 2001-01-11:
Og så vil jeg gerne sige: Jeg mener stadig væk, at man skal gå ind og sige nøjagtig, som jeg i øvrigt har hørt fra flere sider, at de krav om låg på gyllebeholdere i form af flydelag eller anden slags låg selvfølgelig skal være opfyldt.
Frank Aaen (EL), 1997-10-22:
Hvis vi forudsætter, at folk i dag har pengene stående i obligationer til 6 pct. p.a., så kan vi notere os, at for at få borgerne til at sætte 200 mio. kr. ekstra til side i tre år så mister staten, eller rettere sagt stat og kommuner, 100 mio. kr. i skatteprovenu.
Pelle Dragsted (EL), 2015-11-17:
Helt tilbage fra 1970'erne rejste vi spørgsmålet om den manglende skattebetaling for nordsøolien, og fra starten af 1990'erne genrejste hr. Frank Aaen diskussionen, da vi kunne konstatere, at der trods løfter om forbedringer stadig var enorme huller i skattelovene og skattekontrollen.
Pia Gjellerup (S), 2005-11-24:
Det, der ligger som udgangspunkt, er, at det er fuldstændig rigtigt, hvad vi har sagt hele vejen igennem, og det var det, der var så fint i den konservative ordførers indlæg, at det var fuldstændig rigtigt, at man ikke ved noget om økonomien.
Peder Hvelplund (EL), 2023-04-18:
Altså, det er jo paradoksalt, at den løn, man får for at holde et menneske i hånden de sidste timer af vedkommendes liv eller at tage imod et barn, når det bliver født, eller at give omsorg til pårørende, der har mistet en nær slægtning, er noget af det, som vi værdisætter allerlavest.
Bent Hindrup Andersen (EL), 1997-11-28:
Enhedslisten vil fortsat arbejde for etablering af en egentlig støtteordning, der på grundlag af objektive og subjektive kriterier tildeler skabende kunstnere en støtte, der minimum svarer til dagpengene, men som modregnes de indtægter, kunstnerne i øvrigt oppebærer.
Peter Skaarup (DF), 2012-04-18:
Det fremgår af Jyllands-Posten for den 15. april, at oplysninger om flere tidligere statsministre, herunder om tidligere statsminister Anker Jørgensen, er blevet væk, og det, til trods for at arkivloven tilsiger, at oplysninger om sådanne personer skal bevares, hvis der er tale om, at disse personer har haft en mere fremtrædende politisk, kulturel, økonomisk eller administrativ position.
Ole Stavad (S), 2001-01-18:
Jeg vil meget gerne give et tilsagn om at være lyttende i forhold til ideer, som kommer fra partierne, fra Erhvervsudvalgets medlemmer, fra virksomhederne, for vi er alle sammen enige om, at det selvfølgelig ikke er vores opgave, at folk skal bruge deres tid på at lave administrativt arbejde, hvis det er sådan, at det ikke er tilstrækkeligt begrundet, at det er nødvendigt.
Christian H. Hansen (DF), 2008-04-08:
Hvis man går ind og kigger på Enhedslistens forslag sådan generelt, kan man sige, at de i indledningen til forslaget skriver, at aldrig har så mange danskere haft så mange penge mellem hænderne, aldrig har arbejdsløsheden været så rekordlav, og mens den gennem længere tid har været lav, er der bl.a. blevet råd til rejser til udlandet.
Carolina Magdalene Maier (ALT), 2015-11-16:
Vi er i Alternativet ikke nødvendigvis meget glade for, at man bemyndiger ministre til at iværksætte særlige foranstaltninger, som man gør i det her lovforslag, men den her bemyndigelse handler jo om at give kommunalbestyrelserne mulighed for at tilrettelægge indsatserne efter lokale forhold, og det bifalder vi i høj grad, så der bliver taget nogle lokale hensyn.
Joachim B. Olsen (LA), 2017-12-07:
Der kan være perioder, hvor virksomhederne vælger at udbetale udbytter eller vælger ikke at investere, fordi det i den givne periode ikke er det mest fornuftige at gøre, da der simpelt hen ikke er noget fornuftigt at investere i, men det er en helt anden diskussion end det at sige, at lavere kapitalskatter, herunder lavere selskabsskatter, alt andet lige og over tid betyder et strukturelt forhøjet investeringsniveau og dermed højere produktivitet og dermed højere reallønninger.
Carsten Hansen (S), 2002-02-28:
Når hr. Lars Barfoed er så bekymret for balancen i andre spørgsmål, vil jeg spørge: Mener hr. Lars Barfoed ikke, at det her forrykker balancen væsentligt i forholdet mellem lønmodtager og arbejdsgiver, idet det jo er lønmodtageren, som skal løfte hele bevisbyrden?
Villy Søvndal (SF), 2002-10-03:
Jo, så siger man, at enhver, der vil, jo kan hæve sig fra at være bistandsklient til at blive bankdirektør. Jeg synes, at vi har nået et niveau for de politiske platheder - undskyld udtrykket - i den politiske debat, som jeg ikke har oplevet før, og som jeg vil advare imod.
Henrik Dahl (LA), 2020-05-28:
Og det er rigtigt, at der også er meget godt at hente der, og jeg ved, at både i spørgerens parti og i mit parti har vi jo været meget interesseret i de analyser, der er blevet fremlagt, også om flygtninge f.eks. Så det er et godt eksempel at nævne, som har været fremme i flere debatter her i salen.
Liselott Blixt (DF), 2009-01-30:
Vi kan gå ind og se på de her forpligtende mål med, at man skal leve 3 år længere, og de andre forslag - nu har jeg ikke beslutningsforslaget med op, så jeg kan ikke lige læse det op - og der ved vi jo godt, hvad det er for forslag, som Socialistisk Folkeparti hentyder til, og hvad der også står i beslutningsforslaget om tobak, vin, alkohol osv., i forbindelse med hvad der skal forbedre folks sundhed.
Karsten Lauritzen (V), 2016-05-19:
Men det er da sådan et forslag, det ville være naturligt for det parti, der har fremsat forslaget, at rejse i en kommende finanslovsforhandling, og hvis man så enten kan komme med finansieringen eller kan pege på finansieringselementer, tror jeg godt, jeg kan sige, at det er et forslag, som regeringen vil se positivt på, for vi synes, det giver meget god mening.
Morten Messerschmidt (DF), 2020-12-16:
For det er jo fint nok, at Statsministeriet udarbejder et sæt retningslinjer, og det er også fint nok, at det bliver bekendtgjort for de øvrige ministre, men det er uhyre væsentligt, at statsministeren anerkender, at et sæt retningslinjer, der således internt i et ministerium måtte være udarbejdet for regeringens medlemmer, ikke er hævet over loven.
Henning Hyllested (EL), 2013-11-21:
Jeg er meget glad for den sidste del af ministerens svar til hr. Brian Mikkelsen, hvor ministeren jo klart gør opmærksom på, at det i virkeligheden er Post Danmark, der langt hen ad vejen er udsat for unfair konkurrence, og at mange af de private distributører jo har muligheden for at gå ind og tager lunserne der, hvor det er nemt, der, hvor der bor mange mennesker, der, hvor der er tæt bebyggelse, altså i byerne, hvorimod Post Danmark jo altså er udstyret med befordringspligten og skal komme og uddele post i selv den yderste afkrog på den mindste lille ø.
Kirsten Normann Andersen (SF), 2017-11-23:
Jeg anerkender, at det ofte vil være sådan, at når man netop laver måltal for udbud eller beslutter sig for, at udbud er den rigtige måde at løse tingene på, så gør man det typisk af økonomiske hensyn og meget, meget sjældent af kvalitetsmæssige hensyn.
Lene Espersen (KF), 2010-10-27:
Som jeg nævnte i mit svar på spørgsmål S 120, gav jeg i artiklen i Berlingske Tidende den 31. august udtryk for de tendenser, vi ser, og det, vi hører fra general Petraeus, men jeg citerede hverken Petraeus eller nogen anden i de efterfølgende udtalelser.
Lars Løkke Rasmussen (M), 2024-02-07:
Skærer man forsyningslinjerne af til dem, står man med en palæstinensisk befolkning spredt omkring Israel, som bliver afskåret fra livsnødvendigheder, og det vil i hvert fald, tror jeg, ikke fremme nogen fredelig udgang på den her meget ufredelige konflikt, vi ser for nærværende.
Marlene Harpsøe (DF), 2008-05-16:
Men det, jeg hører fra talerstolen nu, er også, at hr. Tom Behnke ikke engang svarede på mit andet spørgsmål, som jeg netop havde om, at når vold sker i et parforhold, i et ægteskab, skal det selvfølgelig være en skærpende omstændighed.
Mogens Lykketoft (S), 2001-05-03:
Men så er det, fordi vi ønsker at sende et signal så stærkt som muligt selvfølgelig både til parterne derovre om, at vi er dybt interesserede i, at de fortsætter deres dialog, og også til De Forenede Stater om ikke at forsømme nogen lejlighed til at fortsætte deres muligheder for at påvirke forløbet i Korea gennem forhandling.
Pia Gjellerup (S), 2006-05-10:
Når vi nu er inde på fortalelserne med at nedlægge osv., så må man jo sige, at det at høre skatteministeren tale om røde skatter, der, når vi skifter regering, så bliver til grønne afgifter, må jo også være en eller anden grad af fortalelse, men det var måske ikke meningen. Jeg godt forstå, at skatteministeren tabte tråden, da han rodede sig ud i det.
Finn Sørensen (EL), 2018-11-16:
Men jeg kan forstå på ordføreren, at nu skal vi anlægge det syn på dagpengesystemet og dagpengedækningen, at hvis bare det dækker de lavtlønnede – eller sagde ordføreren de lavestlønnede, for det er jo der, vi er henne – så er det godt nok, så gør det ikke noget, at det store flertal af lønmodtagerne har en meget, meget ringe dækning.
Lisbeth Bech Poulsen (SF), 2016-10-28:
Men mener ministeren ikke, at når man alligevel er inde at røre ved nogle ret centrale begreber i grundloven i forhold til forsamlingsfrihed og ejendomsret osv., at man i hvert fald burde adressere det i et lovforslag, hvor man begynder at udvide noget, der faktisk var ret omdiskuteret, da man overhovedet indførte det i første omgang?
Pernille Blach Hansen (S), 2003-05-12:
Omvendt kan man sige, at ministeren tager jo også nogle tiltag i øjeblikket, der påvirker hele området, f.eks. i forhold til en tipskupon, og der er jo ikke nogen af os, der har hævdet, at det var i strid med de forhandlinger, der er om vandmiljøplanen lige i øjeblikket.
Kirsten Normann Andersen (SF), 2022-01-20:
Corona har jo netop vist, at der har været kæmpestore sprækker i sundhedsvæsenet – måske meget større, end vi overhovedet havde forestillet os – og de har skullet lappes, sådan at vi også kunne komme sikkert igennem vinteren med en akutpakke på 1 milliard til en start.
Morten Østergaard (RV), 2020-01-21:
Det er alle dem, der advarede mod konsekvenserne af den politik, som Dansk Folkeparti stod for, fordi det kunne betyde dårligere pleje til de ældre eller færre jobs rundtomkring, fordi virksomhederne var nødt til at flytte, fordi de ikke kunne få arbejdskraft nok
Flemming Oppfeldt (V), 2004-03-23:
Socialdemokratiet foreslår, at vi i loven skriver, at alle ældre skal have fastlagt nogle udviklingsmål for deres tilværelse, og de skal følge udviklingsplanen med forskellige tjekpunkter. Det hedder i forslaget: »De formulerede mål for borgerens udvikling bliver udgangspunktet for en aftale mellem personalet og borgeren om, hvad borgeren kan forvente af hjælp, hvornår hjælpen udføres samt med hvilket formål.
Helge Adam Møller (KF), 1998-01-22:
Vi er ikke helt sikre på det, men hvis det går i den retning, må vi hellere allerede nu vedtage de ting, der er nødvendige for, at vi ikke ender i den situation i år 2020. Og det her er jo nøjagtigt det samme: Det kan gå meget værre, end Danmarks Statistik siger, men det kan også gå meget bedre.
Margrete Auken (SF), 2000-01-14:
Så jeg vil ikke give grunde til, at det er blevet så småt, men gøre opmærksomme læsere f.eks. opmærksom på, at baggrundsmaterialet for basisnetforslagene fra kommunen udtrykkeligt gør opmærksom på, at man heller ikke må begrænse bilismen, for når man begrænser bilismens udfoldelsesmuligheder, står der i Rambølls rappporter, så er det pludselig økonomisk belastende.
Hans Kristian Skibby (DF), 2008-06-11:
Og hvis man kigger på hjemmeværnets årsrapporter, så kan man jo se, at de hvert år gennemfører et utrolig stort arbejde inden for forskellige områder - det er bl.a. afspærring i forbindelse med fugleinfluenza, det er eftersøgninger, det er oliespærrer langs kyster, hvor der har været akut forurening, det er oversvømmelser, og det er store brande osv.
Sophie Løhde (V), 2018-05-03:
Det er her, hvor jeg synes der er en god balance i at sige: I må ikke uden borgerens samtykke udveksle nogen former for personfølsomme oplysninger; det, I må samkøre for at finde de relevante borgere, er rene listeinformationer, eksempelvis om, at en borger er modtager af »Min Plan« eller får en indsats efter servicelovens § 85, altså alt det, der ikke er personlige informationer om borgerne – men ikke personfølsomme oplysninger.
Joy Mogensen (S), 2020-05-13:
Tværtimod er det min opfattelse, at både præster og bedemænd og alle involverede i begravelser har gjort deres ypperste for at få det til at blive så god en oplevelse, som det kan være – det er det aldrig – men alligevel at sikre, at der er mulighed for plads til den sorg, som sådan en begivenhed kræver, og også at man kunne få plads på forskellig måde til så mange som muligt.
Marianne Pedersen (V), 2004-05-25:
De statslige arbejdspladser udgjorde i 2002 i gennemsnit 7,1 pct. af den samlede beskæftigelse, men fire regioner skilte sig ud med en særlig høj koncentration af statslige arbejdspladser, nemlig Frederikshavn, Viborg, Skive og Haderslev, hvor de statslige arbejdspladser udgjorde mere end 8,8 pct. af den samlede beskæftigelse.
Flemming Møller Mortensen (S), 2008-02-05:
Det vil betyde, at langt de fleste børn, fra de er 1 år, og til de bliver 16 år, helt konkret spiser et sundt måltid mad hver dag, men nok så vigtigt at de introduceres til en sund kost med mange grønsager og dermed lærer at spise sundt, også hvis der ikke er tradition for det i familien i forvejen.
Louise Frevert (DF), 2004-02-25:
Men lad os slå koldt vand i blodet, for i virkeligheden er det stadig væk under 10 pct. af de samlede udgifter, der går til drift og VEU-godtgørelse. Jeg skal også gøre opmærksom på, at det stadig væk er ret billigt at få sine medarbejdere uddannet i AMU-systemet, som vi via aftalen har gjort meget fleksibelt.
Torsten Schack Pedersen (V), 2025-12-02:
Vi har i Danmark grundlæggende et godt beredskab, som er parat, når kriser og hændelser rammer os, men vi står jo også over for en ny virkelighed med alvorlige og komplekse trusler mod vores sikkerhed, tryghed og frihed, og den skærpede sikkerhedspolitiske situation kalder derfor på, at der igen tages stilling til, hvordan vi bedst griber civilbeskyttelsen an i Danmark, og hvordan vi bedst beskytter befolkningen i tilfælde af, at trusselsbilledet bliver yderligere skærpet, og det gælder selvfølgelig også på beskyttelsesrumsområdet.
Louise Schack Elholm (V), 2023-01-18:
Jeg håber, at man finder en løsning, så Døllefjelde-Musse Marked kan få lige så mange penge ind, som de plejer at få ind, hvornår de nu end vælger at lægge Døllefjelde-Musse Marked, hvis de ønsker at flytte Døllefjelde-Musse Marked.